|  |  |  |
| --- | --- | --- |
| MEDICININIŲ atliekų tvarkymo sutartis | | **Nr.MAS 2024 -** |
| **2024.02.02** |  | | Vilnius |

**UAB „TOKSIKA“**, toliau vadinama **VYKDYTOJU**, atstovaujama komercijos direktoriaus Luko Andronavičiaus, veikiančio pagal generalinio direktoriaus įsakymą, ir **įmonės pavadinimas**, toliau vadinama **UŽSAKOVU**, atstovaujama vadovo pareigos vardas, pavardė, veikiančio pagal bendrovės įstatus, kartu vadinama **ŠALYS**, sudarėme šią sutartį :

1. **SUTARTIES OBJEKTAS:**
   1. UŽSAKOVAS pristatys VYKDYTOJUI savo arba VYKDYTOJO transportu medicinines atliekas (toliau **MA**), o VYKDYTOJAS įsipareigoja sutvarkyti UŽSAKOVO pristatytas MA šioje sutartyje numatytomis sąlygomis ir tvarka.
   2. VYKDYTOJAS įsipareigoja priimti visas tinkamai pagal šią sutartį pristatomas MA, išskyrus atvejus, kai VYKDYTOJAS negali priimti ar sutvarkyti MA dėl ribotų pajėgumų ar kitų objektyvių priežasčių, įskaitant (bet jomis neapsiribojant) tokias priežastis kaip VYKDYTOJO veiklai išduotuose leidimuose nurodyto maksimalaus laikytinų atliekų kiekio viršijimas, VYKDYTOJO veikloje naudojamo pavojingųjų atliekų deginimo įrenginio ir (ar) kitų atliekų tvarkymo įrenginių planinis sustojimas arba remontas. Tokiu atveju VYDYTOJAS nebus laikomas pažeidusiu šią sutartį. Kilus aplinkybėms, dėl kurių VYKDYTOJAS negalės priimti viso arba dalies UŽSAKOVO pristatomo MA kiekio, VYKDYTOJAS dės protingas pastangas kuo greičiau informuoti UŽSAKOVĄ tiek apie tokių aplinkybių kilimą, tiek ir apie jų pašalinimą.
   3. Tais atvejais, kai UŽSAKOVO įprastai/reguliariai pristatomas MA kiekis padidėja ar sumažėja daugiau kaip 5 t. per mėnesį, UŽSAKOVAS įsipareigoja kuo skubiau, tačiau ne vėliau kaip prieš 2 darbo dienas iki planuojamo MA atliekų vežimo/ų apie tai informuoti VYKDYTOJĄ.
2. RĖMIMASIS VYKDYTOJO PAJĖGUMAIS VIEŠUOSIUOSE PIRKIMUOSE:
   1. Ši sutartis neužtikrina UŽSAKOVUI teisės remtis VYKDYTOJO kvalifikacija ir pajėgumais dalyvaujant viešuosiuose pirkimuose. UŽSAKOVUI ketinant remtis VYKDYTOJO kvalifikacija ir pajėgumais viešajame pirkime, UŽSAKOVAS privalo apie tai iš anksto raštu informuoti VYKDYTOJĄ ir gauti jo rašytinį sutikimą. Siekiant aiškumo, VYKDYTOJAS patvirtina, jog šis reikalavimas yra susijęs su VYKDYTOJO poreikiu planuoti savo pajėgumų panaudojimą, ir jis neatsisakys suteikti UŽSAKOVUI teisės remtis VYKDYTOJO kvalifikacija ir pajėgumais, nebent UŽSAKOVAS negalėtų sutvarkyti VYKDYTOJO nurodyto (iš atitinkamo viešojo pirkimo kylančio) medicininių atliekų kiekio dėl ribotų pajėgumų ar kitų objektyvių priežasčių, įskaitant (bet jomis neapsiribojant) tokias priežastis kaip VYKDYTOJO veiklai išduotuose leidimuose nurodyto maksimalaus laikytinų atliekų kiekio viršijimas, VYKDYTOJO veikloje naudojamo pavojingųjų atliekų deginimo įrenginio ir (ar) kitų atliekų tvarkymo įrenginių planinis sustojimas arba remontas.
   2. Tais atvejais, jeigu į VYKDYTOJĄ besikreipiantis UŽSAKOVAS turi neįvykdytų/pradelstų įsipareigojimų VYKDYTOJUI ir/arba VYKDYTOJUI kyla pagrįstų abejonių dėl UŽSAKOVO mokumo, VYKDYTOJAS pasilieka sau teisę sutikimą remtis jo kvalifikacija ir pajėgumais suteikti tik tada, kai UŽSAKOVAS įvykdys savo pradelstus įsipareigojimus VYKDYTOJO atžvilgiu ir/arba pateiks tinkamo savo įsipareigojimų įvykdymo užtikrinimą.
   3. Šios sutarties 2.1 punkto nuostatos yra taikomos ir tais atvejais, kai UŽSAKOVAS viešajame pirkime ketina remtis ne tik VYKDYTOJO, bet ir kito trečiojo asmens pajėgumais ir kvalifikacija, tačiau pastaruoju atveju UŽSAKOVAS turi nurodyti VYKDYTOJUI kuriai pirkimo daliai, kokiai apimčiai ir/arba kurioms medicininėms atliekoms tvarkyti yra reikalingi VYKDYTOJO pajėgumai.
3. VYKDYTOJo teisės ir ĮSIPAREIGOJimai:
   1. Vadovaujantis „Atliekų tvarkymo taisyklėmis“, patvirtintomis Lietuvos Respublikos aplinkos ministro 2003-12-30 įsakymu Nr.722, (Žin.,2003, Nr.68-2381 ir toliau aktuali redakcija), priimti tvarkymui tinkamai pristatytas UŽSAKOVO MA išvardintas šios sutarties priede Nr.1, taikant jame nurodytus priėmimo įkainius, išskyrus atvejus aptartus šios sutarties 1.2 p.
   2. UŽSAKOVUI pageidaujant, MA išvežti 5-ių darbo dienų laikotarpyje savo transportu, laikantis „Pavojingų krovinių vežimo keliais (ADR)“ taisyklių, sutarties prieduose numatytais tarifais.
   3. VYKDYTOJAS atliekų priėmimo įkainius gali keisti kas ketvirtį vienašališkai, dėl objektyviai kintančių atliekų šalinimo sąnaudų (naftos produktų, dujų, energijos kainų, mokesčių, darbo užmokesčio bei kitų šalinimo sąnaudoms įtaką darančių veiksnių), apie tai pranešdamas UŽSAKOVUI raštu, ne vėliau kaip prieš vieną mėnesį iki numatomo įkainių pakeitimo.
   4. VYKDYTOJAS pareiškia, kad turi visus teisės aktų nustatyta tvarka išduotus galiojančius leidimus (licencijos Nr. 001168), reikalingus įvykdyti šioje sutartyje numatytus įsipareigojimus.
   5. VYKDYTOJAS pareiškia, kad visą šios sutarties galiojimo laikotarpį užtikrins tinkamą higienos ir aplinkos apsaugos reikalavimų vykdymą.
   6. UŽSAKOVUI pageidaujant, suteikti MA sutvarkymą patvirtinančius dokumentus.
4. UŽSAKOVo teisės ir ĮSIPAREIGOJimai:
   1. Pristatyti MA atliekas savo ar VYKDYTOJO transportu į pavojingų atliekų tvarkymo įrenginį, **adresu Jurgeliškių km. 10, Šiauliai.**
   2. Tais atvejais, kai UŽSAKOVUI privaloma užsiregistruoti ir naudotis Vieninga gaminių, pakuočių ir atliekų apskaitos informacine sistema (toliau **GPAIS**), , pavojingųjų atliekų lydraštis GPAIS sistemoje yra pildomas ŠALIŲ susitarimu nustatyta tvarka.
   3. Vadovautis Lietuvos higienos norma HN 66:2013 „Medicininių atliekų tvarkymo saugos reikalavimai“.
   4. Pavojingas atliekas (toliau **PA**) išrūšiuoti, nemaišyti su kitomis atliekomis ir privalomai atskirti rūgštis, šarmus, oksiduojančių medžiagų atliekas bei atliekas turinčias didelę sprogimo riziką nuo smūgio, trinties, ugnies ar kitų uždegimo šaltinių. Tokių PA pirminę tarą supakuoti atskirose dėžėse, konteineriuose ar ant atskirų padėklų. PA pakuotės privalomai turi būti paženklintos etiketėmis (Atliekų tvarkymo taisyklių 14 priedas , Žin.,2003, Nr.68-2381 ir toliau aktuali redakcija). Tuo atveju, jei UŽSAKOVO pristatytos PA (įskaitant ir MA) neatitinka supakavimo reikalavimų, nurodytų šios sutarties Priede Nr. 1, UŽSAKOVAS įsipareigoja PA perpakuoti pats arba pasinaudoti VYKDYTOJO teikiamomis perpakavimo paslaugomis, jeigu VYKDYTOJAS turi tokią galimybę. Tuo atveju, kai VYKDYTOJAS perpakuoja UŽSAKOVO pristatytas PA, UŽSAKOVAS įsipareigoja atlyginti visas VYKDYTOJO dėl to patirtas išlaidas, pagal įkainius ir tvarką, kaip numatyta šios sutarties Priede Nr. 1.
   5. Kai MA ir PA yra vežamos savo transportu, atliekos turi būti pristatomos sandariose talpose ir pakuotėse, atliekų perdavimo VYKDYTOJUI metu laikantis darbų saugos reikalavimų. Į VYKDYTOJO teritoriją turi teisę patekti tik techniškai tvarkingos transporto priemones.
   6. MA supakuoti į tinkamą transportavimui įpakavimą, aštrius daiktus sudėti į nepraduriamą pakuotę. Naikintini vaistai pakuojami atskirai nuo kitų MA vadovaujantis „Farmacinių atliekų tvarkymo taisyklių” reikalavimais (Žin., 2000, Nr. 68 – 2056, 69; 2000, Nr. 109-3508, 2004, Nr. 149-5443). MA, turinčias pavojingas savybes, supakuoti atskirose dėžėse ir paženklinti etiketėmis su atitinkamu pavojaus ženklu („Atliekų tvarkymo taisyklių” priedas Nr. 14)
   7. Ne vėliau kaip prieš 1 darbo dieną pristatant atliekas, informuoti VYKDYTOJĄ apie MA rūšį, nurodant atliekų kodą bei pristatomų atliekų kiekį.
   8. Tuo atveju, jeigu atliekos galimai turi infekcijos požymių (virusų) plintančiu oru, užsakovas privalo ne vėliau kaip prieš 1 darbo dieną prieš pristatant atliekas arba prieš užsakant atliekų išvežimą informuoti VYKDYTOJĄ bei papildomai paženklinti medicininių atliekų pakuotę.
   9. Sumokėti VYKDYTOJUI sutarties priede numatytą kainą už MA sutvarkymą, laikant jog MA sutvarkomos UŽSAKOVUI perdavus ir VYKDYTOJUI priėmus atliekas.
   10. Informuoti VYKDYTOJĄ raštu, jeigu UŽSAKOVAS bet kokiu būdu perduoda teises ir (ar) pareigas pagal šią sutartį kitam asmeniui (įskaitant ir atvejus, kai UŽSAKOVAS perduoda savo veiklą/verslą).
5. ATSISKAITYMO UŽ PASLAUGAS TVARKA:
   1. UŽSAKOVAS už suteiktas paslaugas atsiskaito pagal VYKDYTOJO pateiktas sąskaitas per 30 kalendorinių dienų, skaičiuojant nuo sąskaitos – faktūros išrašymo dienos.
   2. VYKDYTOJAS turi teisę reikalauti UŽSAKOVO išankstinio apmokėjimo, jeigu UŽSAKOVAS bent kartą yra laiku neatsiskaitęs už VYKDYTOJO suteiktas paslaugas.
   3. VYKDYTOJAS turi teisę atsisakyti priimti MA iš UŽSAKOVO, jei šis yra bent kartą neatsiskaitęs už paslaugas ar jei vėluoja atsiskaityti už suteiktas paslaugas daugiau kaip 10 kalendorinių dienų.
   4. UŽSAKOVAS ir VYKDYTOJAS sutaria, kad tais atvejais, kai UŽSAKOVAS, rėmęsis VYKDYTOJO pajėgumais, laimi viešojo pirkimo konkursą, UŽSAKOVAS neprieštaraus, jog būtų sudaroma trišalė sutartis su perkančiąja organizacija dėl tiesioginio atsiskaitymo su VYKDYTOJU.
6. ŠALIŲ ATSAKOMYBĖ:
   1. UŽSAKOVUI atvežus MA nesilaikant sutarties 4.1- 4.8 p. reikalavimų VYKDYTOJAS turi teisę atsisakyti priimti MA.
   2. UŽSAKOVAS pilnai atsako už pasekmes ir nuostolius, kurie gali atsirasti perdavus MA VYKDYTOJUI, nesilaikant sutarties 4.3.; 4.4.;4.6.;4.7.; bei 4.8 punktų reikalavimų.
   3. UŽSAKOVUI neatsiskaičius laiku, UŽSAKOVAS moka 0,02 % dydžio delspinigius nuo nesumokėtos sumos už kiekvieną pavėluotą dieną VYKDYTOJUI
   4. Tuo atveju, jeigu UŽSAKOVAS pažeidžia šią sutartį ir (ar) bet kokį taikytiną teisės aktą ir (ar) nesilaiko bet kokio reikalavimo kylančio iš šios sutarties ir (ar) taikytinų teisės aktų, taisyklių ar normų, UŽSAKOVAS privalo atlyginti visus dėl to VYKDYTOJO patirtus nuostolius.
   5. ŠALYS gali perleisti savo teises ir pareigas trečiajai šaliai, jeigu trečioji šalis, atstovaudama šios sutarties ŠALĮ, kai jos interesai pažeisti dėl sutartyje numatytų prievolių nevykdymo, atlieka ikiteisminį skolų, nuostolių išieškojimą arba kreipiasi dėl to į teismą.
   6. ŠALYS įsipareigoja atlyginti visas šios sutarties kitos ŠALIES išlaidas, susijusias su reikalavimu įvykdyti prievoles pagal šią sutartį, įskaitant išlaidas atsiradusias trečiajai Šaliai dėl skolų, nuostolių išieškojimo.
7. FORCE MAJEURE APLINKYBĖS:
   1. Esant nenugalimos jėgos (Force Majeure) aplinkybėms, šalis, nevykdanti ar neįvykdžiusi dėl šių aplinkybių savo įsipareigojimų, numatytų šioje sutartyje, atleidžiama nuo atsakomybės vadovaujantis LR Vyriausybės nutarimais: 1996 07 15 Nr. 840 ir, 1997 03 13 Nr. 222, patvirtintomis teisės normomis (ar joms analogiškomis). Įsipareigojimų nevykdanti šalis privalo per 3 darbo dienas raštu informuoti kitą šalį apie susidariusias aplinkybes ir pateikti tai patvirtinančius dokumentus. Nepranešusi apie šias aplinkybes per minėtą terminą, įsipareigojimų nevykdanti šalis atsako bendrais, šioje sutartyje numatytais, pagrindais.
8. SUTARTIES GALIOJIMO LAIKAS IR KITOS SĄLYGOS:
   1. Sutartis įsigalioja nuo pasirašymo dienos ir galioja **vienerius metus**, tačiau bet kokiu atveju iki tol, kol ŠALYS pilnai ir tinkamai įvykdys visus šioje sutartyje nustatytus savo įsipareigojimus. Sutartis gali būti nutraukiama anksčiau sulygto termino ar pratęsiama rašytiniu šalių susitarimu. Kiekviena iš ŠALIŲ turi teisę nutraukti šią sutartį apie tai prieš 60 (šešiasdešimt) dienų raštu informavusi kitą ŠALĮ.
   2. Sutarties sąlygos negali būti keičiamos per visą sutarties galiojimo laikotarpį, išskyrus šioje sutartyje numatytus atvejus. Visi šios sutarties pakeitimai ir papildymai galioja tik tuo atveju, jei jie įforminti raštu ir šalių pasirašyti, išskyrus atvejus, numatytus šios sutarties 3.3 p.
   3. Visi kiti, šia sutartimi nesureguliuoti, šios sutarties vykdymo klausimai sprendžiami vadovaujantis Lietuvos Respublikoje galiojančiais norminiais aktais. Šiai sutarčiai ir visoms iš šios sutarties atsirandančioms teisėms ir pareigoms taikomi Lietuvos Respublikos įstatymai. Sutartis sudaryta ir turi būti aiškinama pagal Lietuvos Respublikos teisę.
   4. ŠALYS dės visas pastangas išspręsti ginčus dėl šios sutarties vykdymo derybų keliu. Nepavykus išspręsti ginčų derybų keliu, ginčai sprendžiami Lietuvos Respublikos teisės aktų nustatyta tvarka pagal VYKDYTOJO registracijos vietą, t. y. atitinkamuose Vilniaus teismuose.
   5. Ši sutartis yra konfidenciali. Atskleisti jos turinį, su ja susijusių dokumentų turinį, ar bet kokią jos vykdymo metu sužinotą apie sutarties ŠALĮ, jos veiklą, turimą turtą ir kitą informaciją, viena šalis gali tik gavusi kitos ŠALIES raštišką sutikimą, išskyrus įstatymų numatyta informacijos teikimą teisėsaugos institucijoms ir asmenims, turintiems pareigą laikytis konfidencialumo reikalavimų (advokatams, auditoriams ir pan.). Šis draudimas galioja šios sutarties galiojimo metu ir neribotą laiką pasibaigus Sutarties galiojimui.
   6. Visi pagal šią sutartį sutarties ŠALIŲ viena kitai siunčiami pranešimai ir kita korespondencija turi būti išdėstoma raštu ir laikoma tinkamai išsiųsta, jeigu ji yra siunčiama registruotu paštu arba el. paštu, šioje sutartyje nurodytai adresais.
   7. Jeigu keičiasi kurios nors ŠALIES buveinės adresai, banko sąskaitų numeriai ar kiti rekvizitai, ta ŠALIS privalo raštiškai pranešti apie tai kitai ŠALIAI ne vėliau, kaip per 5 darbo dienas. ŠALIS neįvykdžiusi šio reikalavimo, negali reikšti pretenzijų ar atsikirtimų, jog kitos ŠALIES veiksmai, atlikti pagal paskutinius jai žinomus rekvizitus, neatitinka sutarties sąlygų arba jog ji negavo pranešimų, siųstų pagal tuos rekvizitus.
   8. Jei kuri nors šios sutarties dalis, nuostata ar sąlyga tampa pilnai ar iš dalies negaliojančia, tai tokios dalies, nuostatos ar sąlygos negaliojimas nedaro visos šios sutarties ar kitų atskirų šios sutarties dalių, nuostatų ir sąlygų negaliojančiomis. Tokiu atveju ŠALYS turi susitarti dėl galios netekusios dalies, nuostatos ar sąlygos pakeitimo kitomis galiojančiomis, kurios turi būti kiek galima labiau panašios savo prasme į negaliojančias.
   9. ŠALYS patvirtina, kad žemiau pasirašę jų atstovai yra tinkamai įgalioti sudaryti šią sutartį ir prisiimti joje nustatytus įsipareigojimus.
   10. Ši sutartis yra sudaryta dviem egzemplioriais lietuvių kalba, turinčiais vienodą juridinę galią, po vieną kiekvienai ŠALIAI.

PRIDEDAMA. Atliekų, priimamų tvarkymui, sąrašas ir įkainiai, priedas Nr.1, 2 psl..

|  |  |
| --- | --- |
| **vykdytojas** | **užsakovas** |
| UAB „Toksika“ | Pavadinimas |
| Įm. kodas: 244670310 | Įm. kodas: |
| PVM kodas: LT446703113 | PVM kodas: |
| Kuro g. 15, LT-02300, Vilnius | Adresas: |
| Tel.: 85 2040126, Faksas: 85 2040125 | Tel.:, Faksas: |
| El. paštas: [vilnius@toksika.lt](mailto:vilnius@toksika.lt) | El. paštas: |
| A.s. LT907300010002397925 | A.s. |
| Swedbank AB, banko kodas 73000;  A.s. LT244010049501312134  AB DNB bankas, banko kodas 40100 |  |
|  |  |
| Komercijos direktorius | Vadovas |
| Lukas Andronavičius | Vardas Pavardė |

Medicininių atliekų tvarkymo įkainiai Priedas Nr. 1 prie sutarties Nr.

|  |  |  |  |
| --- | --- | --- | --- |
|  |  |  |  |
| **Nr.** | **Atliekos kodas** | **Atliekos pavadinimas** | **Atliekų supakavimas ir kt.** | **Atliekų sutvarkymo kaina už kg be PVM.** |
|  | 18 01 01 | aštrūs daiktai (išskyrus 18 01 03) | Specialios talpos | 1,00 |
|  | 18 01 02 | kūno dalys ir organai, įskaitant kraujo paketus ir konservuotą kraują (išskyrus 18 01 03) | Supakuota specialiuose maišuose bei kartoninėse dėžėse (išmatavimai 250x400x500) | 1,40 |
|  | 18 01 03 | atliekos, kurių rinkimui ir šalinimui taikomi specialūs reikalavimai, kad būtų išvengta infekcijos | Supakuota specialiuose maišuose bei kartoninėse dėžėse (išmatavimai 250x400x500) | 0,95 |
|  | 18 01 04 | atliekos, kurių rinkimui ir šalinimui netaikomi specialūs reikalavimai, kad būtų išvengta infekcijos (pvz., tvarsliava, gipso tvarsčiai, skalbiniai, vienkartiniai drabužiai, vystyklai) | Specialūs supakavimo reikalavimai netaikomi | 0,85 |
|  | 18 01 06 | cheminės medžiagos, sudarytos iš pavojingų cheminių medžiagų arba jų turinčios | Sandarios talpos ( stiklinės, plastikinės, metalinės ir kt.)  Formalinas, ksilenas ir kt. | 0,95 |
|  | 18 01 06 | cheminės medžiagos, sudarytos iš pavojingų cheminių medžiagų arba jų turinčios | Maži (iki 1 litro) stikliniai buteliukai | 1,80 |
|  | 18 01 07 | cheminės medžiagos, nenurodytos 18 01 06 | Specialūs supakavimo reikalavimai netaikomi | 1,80 |
|  | 18 01 08 | citotoksiniai arba citostatiniai vaistai | Specialūs supakavimo reikalavimai netaikomi | 1,00 |
|  | 18 01 09 | vaistai, nenurodyti 18 01 08 | Specialūs supakavimo reikalavimai netaikomi | 1,00 |
|  | 18 01 10 | dantų gydymo procese naudojamų metalo lydinių su gyvsidabriu atliekos | Specialūs supakavimo reikalavimai netaikomi | 12,00 |
|  | 18 02 01 | aštrūs daiktai (išskyrus 18 02 02) | Specialios talpos | 1,00 |
|  | 18 02 02 | atliekos, kurių rinkimui ir šalinimui taikomi specialūs reikalavimai, kad būtų išvengta infekcijos | Supakuota specialiuose maišuose bei kartoninėse dėžėse (išmatavimai 250x400x500) | 0,95 |
|  | 18 02 03 | atliekos, kurių rinkimui ir šalinimui netaikomi specialūs reikalavimai, kad būtų išvengta infekcijos | Specialūs supakavimo reikalavimai netaikomi | 0,95 |
|  | 18 02 05 | cheminės medžiagos, sudarytos iš pavojingų cheminių medžiagų arba jų turinčios | Sandarios talpos ( stiklinės, plastikinės, metalinės ir kt.) | 1,80 |
|  | 18 02 06 | cheminės medžiagos, nenurodytos 18 02 05 | Sandarios talpos ( stiklinės, plastikinės, metalinės ir kt.) | 1,80 |
|  | 18 02 07 | citotoksiniai arba citostatiniai vaistai | Specialūs supakavimo reikalavimai netaikomi | 1,00 |
|  | 18 02 08 | vaistai, nenurodyti 18 02 07 | Specialūs supakavimo reikalavimai netaikomi | 1,00 |
|  | 20 01 31 | citotoksiniai ir citostatiniai vaistai | Specialūs supakavimo reikalavimai netaikomi | 1,00 |
|  | 20 01 32 | vaistai, nenurodyti 20 01 31 | Specialūs supakavimo reikalavimai netaikomi | 1,00 |
|  | 15 01 10 | Užteršta pakuotė | Tuščia užteršta plastikinė, popierinė, medinė pakuotė | 0,75 |
|  | 15 01 10 | Užteršta pakuotė | Tuščia užteršta stiklinė pakuotė | 1,00 |
| **Kitos paslaugos** | | | | |
|  |  | Atliekų transportavimas elektromobiliu Vilniaus, Šiaulių regionuose (atvažiavimas) | **Elektromobilis**  (transportavimas be CO2) krovinys iki 200 kg. | 30,00 eur be PVM už 1 (vieną) atvažiavimą. |
|  |  | Atliekų transportavimas Vilniaus, Šiaulių, Klaipėdos ir Alytaus regionuose (atvažiavimas) | **Mikroautobusas**  iki 3,5 t keliamoji galia | 40,00 eur be PVM už 1 (vieną) atvažiavimą. |
|  |  | Atliekų transportavimas Vilniaus, Šiaulių, Klaipėdos ir Alytaus regionuose (atvažiavimas) | **Sunkvežimis**  daugiau kaip 3,5 t keliamoji galia | 80,00 eur be PVM už 1 (vieną) atvažiavimą. |
|  |  | Atliekų transportavimas už miesto ribų |  | 1,00 eur be PVM už km. |
|  |  | GPAIS administravimo paslauga | Dėl GPAIS administravimo paslaugos sudaroma atskira sutartis. Užsakovas pageidaudamas šių paslaugų informuoja Vykdytoją. | 25,00 eur be pvm už mėn. |
|  |  | Medicininių atliekų pažeistos pakuotės tvarkymas, padarinių dėl pažeistos pakuotės likvidavimas | Minimalus skiriamas laikas 1 val. | 50,00 eur be PVM už val. |
|  |  | Medicininių atliekų pakavimui skirti maišai 50-80 l. | Ritinėliais po 10-20 vnt | 0,30 eur be pvm už vnt. |
|  |  | Medicininių atliekų pakavimui skirtos kartoninės dėžės | Paženklintos (išmatavimai 250x400x500) | 1,00 eur be pvm už vnt. |
|  |  | Aštrių daiktų šalinimui skirtos talpos | Paženklintos nuo 0,70-60,00 litrų | Kaina priklauso nuo talpos dydžio ir kiekio. |
|  |  | Atliekų priėmimo dokumentų pildymo mokestis | Taikoma tuo atveju, kai už pristatytų atliekų tvarkymą išrašomos sąskaitos suma neviršija 10,00 eur be pvm, | 7,00 eur be pvm už vnt. |

Pastabos:

* Atliekos yra sveriamos su pakuote, pakuotės svoris yra įskaičiuojamas į atliekų tvarkymo kainą.
* Priklausomai nuo atliekų kiekių, pobūdžio, jų charakteristikų, susidarymo vietos, surinkimo periodiškumo, transportavimo įkainis gali būti derinamas atskirai, šalių susitarimu.
* Atliekų įkainiai gali kisti, dėl atliekų sutvarkymo kaštų didėjimo (atliekų taršos mokestis, atliekų šalinimo mokesčio didėjimas ir kt.).

|  |  |
| --- | --- |
| **vykdytojas** | **užsakovas** |
| UAB „Toksika“ | Pavadinimas |
| Įm. kodas: 244670310 | Įm. kodas: |
| PVM kodas: LT446703113 | PVM kodas: |
| Kuro g. 15, LT-02300, Vilnius | Adresas: |
| Tel.: 85 2040126, Faksas: 85 2040125 | Tel.:, Faksas: |
| El. paštas: [vilnius@toksika.lt](mailto:vilnius@toksika.lt) | El. paštas: |
| AB Šiaulių bankas, Banko kodas 718000  a/s LT34 7180 0000 2646 7287 | A.s. |
|  |  |
| Komercijos direktorius | Vadovas |
| Lukas Andronavičius | Vardas Pavardė |
| A.V. | A.V. |